News Update: Bridgewater เตือน “ระวังหุ้นร่วง” อย่าประเมินนโยบาย Fed ต่ำไป แนะนำ ‘สินทรัพย์จีน’ น่าสนใจ - FINNOMENA
Bridgewater เตือนนักลงทุนประเมินผลกระทบนโยบายการเงินเข้มงวดเชิงรุกของ Fed และธนาคารกลางทั่วโลกต่ำเกินไป จนอาจนำไปสู่ความเสี่ยงครั้งใหญ่ของตลาด
2 ก.พ. 2565

Bridgewater Associates เตือนนักลงทุนประเมินผลกระทบนโยบายการเงินเข้มงวดเชิงรุกของ Fed และธนาคารกลางทั่วโลกต่ำเกินไป จนอาจนำไปสู่ความเสี่ยงครั้งใหญ่ของตลาด พร้อมมองสินทรัพย์จีนน่าสนใจจากการผ่อนคลายเชิงนโยบาย
หลังเจอโรม พาวเวลล์ ส่งสัญญาณพร้อมดำเนินนโยบายการเงินที่เข้มงวดมากขึ้นในสัปดาห์ที่ผ่านมา ตลาดคาดว่า Fed จะปรับขึ้นอัตราดอกเบี้ย 5 ครั้งในปีนี้ สู่ระดับ 1.65% ในสิ้นปี และคาดการณ์เงินเฟ้อระยะยาวที่ 2% แม้ตัวเลขเงินเฟ้อในเดือน ธ.ค. จะพุ่งขึ้น 7% จากปีที่แล้ว จนทำสถิติสูงสุดนับตั้งแต่ปี 1982 ก็ตาม
Bridgewater กองทุนเฮดจ์ฟันด์ที่ใหญ่ที่สุดในโลกของเรย์ ดาลิโอ กล่าวในรายงาน 2022 Outlook ว่า ตลาดกำลังลดการพลิกกลับอย่างค่อยเป็นค่อยไปสู่เงินเฟ้อในระดับต่ำ ซึ่งโดยส่วนใหญ่แล้วจะเกิดขึ้นเองตามธรรมชาติ โดยไม่จำเป็นต้องพึ่งพานโยบายเข้มงวดจากภาครัฐ
โดยตอนนี้ Bridgewater เริ่มมองเห็นการปะทะกันที่กำลังจะเกิดขึ้นระหว่างนโยบายการเงินเข้มงวดของธนาคารกลาง และการลดลงเองตามธรรมชาติของตลาด อย่างไรก็ดี Bridgewater กล่าวว่า ปริมาณเงินจำนวนมหาศาลในช่วงการแพร่ระบาดของโควิดไม่น่าลดลงได้หากไม่มีนโยบายการเงินเข้มงวด
Bridgewater กล่าวว่า นโยบายการเงินเข้มงวดของ Fed จะสร้างความเคลื่อนไหวครั้งใหญ่แก่ตลาด ไม่เพียงแต่เกิดความเสี่ยงครั้งใหญ่จากการถือครองสินทรัพย์ แต่ยังสร้างโอกาสในการทำกำไรมหาศาลจากการเปลี่ยนแปลงของราคา
สำหรับมุมมองการลงทุน Bridgewater มีมุมมองบวกที่ลดลงอย่างมากในกลุ่มประเทศพัฒนาแล้วเมื่อเทียบกับการถือเงินสด แต่มองว่าสินทรัพย์จีนน่าสนใจจากการนโยบายการเงินผ่อนคลายเพื่อกระตุ้นเศรษฐกิจของรัฐบาลจีน
อ้างอิง: https://www.bloomberg.com/news/articles/2022-02-01/bridgewater-sees-market-turmoil-on-aggressive-fed-tightening?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bridgewater
FED
News Update
Ray Dalio
จีน
หุ้นจีน
เศรษฐกิจจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA